Dendrobium
Store norske leksikon,Biologi,Planteriket,Dekkfrøete planter,Enfrøbladete planter,Aspargesordenen,Orkidéfamilien
Dendrobium er en en av de største slektene i orkidéfamilien med over 1500 arter, hovedsakelig i tropisk skog. Artene er enten epifytter eller litofytter, det vil si at de enten vokser på trær eller i bergsprekker. Arter i slekta finnes i store deler av Sør-, Øst- og Sørøst-Asia og videre til Australia og på mange øyer i Stillehavet.
Plantene har leddete stengler og mangler knoller, men har som andre orkidéer som ikke vokser i jord, røtter som fungerer til vann og næringsopptak. De fleste har store, praktfulle blomster, ofte hvite, gule eller purpurfargede, men variasjonen i denne store slekta er svært stor.Arter av denne slekta er mye brukt som prydplante og dyrkes i drivhus. Mange nye former og hybrider er oppstått ved kultivering. Blant arter som dyrkes i drivhus er blant andre D. nobile fra India og Sør-Kina og D. phalaenopsis fra Queensland. Les mer i Store norske leksikon orkidéfamilien